Heyetê Weşîye yê Riha da zanayene ke 11 taxanê 5 qezayanê Riha de testê vîrusê Korona yê tay kesan pozîtîf vejîya, 13 bînayî seba 14 rojan gêrîyayî binê karantîna. 2 bînayan û taxêke de zî karantîna wedarîyaye. Rojêke verê cû şaristan de 8 bînayî gêrîyaybî binê karantîna.
Agirî de zî rîyê şîn û zîyaretan ra hûmara waqayanê vîrusê Korona zaf zêdîyaye. Şaristan de verê roşanî hûmara waqayan têna 50 bîye la rîyê şînanê nimitkeyan û qerebalixê bazaran ra na hûmara zêdîyaye bîye 250. Şar qedexeyê tebervejîyayîşî ra dima zî vizêr bêmaskeyan reyna vejîyayî cehdeyan.
